   دبئي (ويب ڊيسڪ) انٽرنيشنل ڪرڪيٽ ڪائونسل (آءِ سي سي) رانديگرن جي نئين ون ڊي ۽ ٽي ٽوئنٽي رينڪنگ جاري ڪري ڇڏي، جنهن ۾ قومي ٽيم جي ڪپتان بابر اعظم جي گهر ويٺي ترقي ٿي آهي. آءِ سي سي طرفان جاري ڪيل نئين ون ڊي رينڪنگ موجب ڀارتي ڪپتان ورات ڪوهلي پهرين ۽ ڀارت جو ئي روهت شرما ٻئي نمبر تي آهن. ان فهرست ۾ پاڪستان جو بابر اعظم ساڳي ٽين پوزيشن تي برقرار آهي پر ٽي ٽوئنٽي فارميٽ ۾ بابر اعظم ترقي ڪندي چوٿين کان ٽئين نمبر تي اچي ويو آهي. ون ڊي رينڪنگ ۾ روز ٽيلر چوٿين، ايرون فنچ  پنجين، ڊوپليسي ڇهين، ڊيوڊ وارنر ستين، شاءِ هوپ اٺين، ڪين وليمسن نائين ۽ ڪوئنٽن ڊي ڪوڪ ڏهين نمبر تي آهي. ٽي ٽوئنٽي رينڪنگ ۾ ڊيوڊ ملان پهرين، ايرون فنچ ٻئي، بابر اعظم ٽئين، لوڪيش راهول چوٿين ۽ ڀارت جو ورات ڪوهلي پنجين نمبر تي آهي.